**príloha č. 2 - Návrh Kúpnej zmluvy**

**KÚPNA ZMLUVA č.**

uzavretá podľa § 409 a následne Obchodného zákonníka

zmluvnými stranami:

**objednávateľom:**

Gymnázium, Šrobárova 1, 042 23 Košice

Štatutárny zástupca: Mgr. PaedDr. Zlatica Frankovičová

IČO: 00160989

Číslo účtu, IBAN: SK4381800000007000190547, Štátna pokladnica

(ďalej len „ **objednávateľ“ )**

**a**

**dodávateľom:**

.........................

IČO: ...............

DIČ: .......................................

IČ DPH : ....................................

Č. živnostenského registra: zapísaný v Obchodnom registri .....................

Číslo účtu : ...........................................................................................

(ďalej len **„ zhotoviteľ“ )**

**I.**

**Predmet plnenia**

1. Dodávateľ sa zaväzuje dodať a namontovať **120 l elektrickú smažiacu panvicu** v objekte objednávateľa: Gymnázium, Šrobárova 1, 042 23 Košice, podľa objednávateľom zadanej špecifikácie, ktorá bola predmetom návrhu plnenia zo dňa ................... v procese vyhlásenia verejného obstarávania zo strany objednávateľa .

2 Objednávateľ sa zaväzuje predmet plnenia zmluvy prevziať a zaplatiť dohodnutú cenu.

3. Špecifikácia predmetu zmluvy:

Predmetom plnenia je dodanie a montáž 120 l elektrickej smažiacej panvice.

4. Opis predmetu plnenia:

* Panvica smažiaca elektrická, nerezová, elektrické sklápanie,
* Celkový rozmer 1200 x 900 x 900 mm (š x h x v ),
* Príkon elektro 18 kW/400V,
* Regulácia teploty 50 – 300°C,
* Objem vane: 120 litrov,
* Rozmer dna: 1120 x 560 mm ( š x h),
* Prevedenie vane/dna: nerez,
* Sklápanie automatické motorové,
* Integrované napúšťanie studenej vody,
* Hrúbka plechu vrchnej dosky – 2 mm.
* Tovar a službu požadujeme vrátane dopravy na miesto plnenia,
* ďalej požadujeme montáž a uvedenie do prevádzky s odskúšaním všetkých funkčných prvkov,
* Zaškolenie personálu kuchyne,
* Predloženie certifikátu zhody alebo Vyhlásenie o zhode,
* Záručná doba minimálne 2 roky + záručný list,
* K dodaniu smažiacej panvice žiadame dodať sprievodnú technickú dokumentáciu výrobku.

**II.**

**Cena a platobné podmienky**

1. Dodávateľ je povinný dodať predmet plnenia zmluvy v kvalite a lehotách podľa tejto zmluvy. Dohodnutá zmluvná cena na základe uskutočneného verejného obstarávania je stanovená nasledujúcim spôsobom:

Celková cena za predmet zákazky v EUR bez DPH .................... EUR

DHP v EUR .................. EUR

Celková cena za predmet zákazky v EUR s DPH .....................EUR

1. V cene sú zahrnuté všetky náklady súvisiace s dodaním a montážou predmetu plnenia zmluvy.

3. Cena za predmet plnenia bude platená na základe faktúry, ktorá bude splatná do 60 dní odo dňa jej doručenia objednávateľovi. Pokiaľ faktúra nebude obsahovať zákonom požadované náležitosti, objednávateľ je povinný bezodkladne faktúru vrátiť dodávateľovi, pričom lehota v zmysle predchádzajúcej vety plynie objednávateľovi až od doručenia opravenej faktúry.

4. Zaplatenie faktúry je podmienené uvedením predmetu plnenia zmluvy do riadnej prevádzky a podpisom Protokolu o odovzdaní predmetu plnenia. Uvedenie do riadnej prevádzky je dodávateľ povinný písomne potvrdiť v deň uvedenia predmetu plnenia do riadnej prevádzky formou podpisu „Protokolu o odovzdaní predmetu plnenia zmluvy“.

5. Faktúra bude obsahovať:

* označenie faktúra a jej číslo ,
* názov a adresu sídla objednávateľa a dodávateľa a adresu, na ktorú má byť faktúra zaslaná, IČO, DIČ a IČ DPH dodávateľa aj objednávateľa.
* číslo zmluvy,
* doznačenie banky a číslo účtu ,
* deň vystavenia a odoslania faktúry a lehota splatnosti,
* výšku fakturovanej čiastky ,
* pečiatku a podpis vystavovateľa.

**III.**

**Doba plnenia**

1. Dodávateľ sa zaväzuje vykonať dodávku,  montáž a uvedenie predmetu plnenia zmluvy do riadnej prevádzky a  protokolárne odovzdať v celom rozsahu objednávateľovi v termíne do 30 dní od podpisu kúpnej zmluvy.

**IV.**

**Miesto realizácie diela**

1. Miestom realizácie predmetu plnenia zmluvy je školská jedáleň pri Gymnáziu Šrobárova 1 v Košiciach.

**V.**

**Záručné a reklamačné podmienky**

1 Dodávateľ sa zaväzuje dodať tovar v množstve, sortimente a akosti určenej príslušnými normami, v súlade s touto zmluvou.

2. Zodpovednosť za chyby tovaru sa budú riešiť v zmysle príslušných ustanovení § 422 – 442 Obchodného zákonníka.

3. Prípadné reklamácie sa budú riešiť v zmysle príslušných ustanovení Obchodného zákonníka.

4. Nebezpečenstvo za škody prechádza z dodávateľa na objednávateľa momentom odovzdania a prevzatia tovaru.

**VI.**

**Porušenie zmluvných povinností a jeho následky**

1. V prípade omeškania sa objednávateľa s úhradou faktúr, predávajúci je oprávnený účtovať úrok z omeškania podľa Obchodného zákonníka.

2. V prípade, že dodávateľ nedodrží dodaciu lehotu podľa čl.3, bod 3.1, s tým, že je v omeškaní s dodávkou tovaru, objednávateľ môže uplatniť zmluvnú pokutu vo výške 0,05 % z ceny nedodaného tovaru za každý deň omeškania. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu plnenia.

**VII.**

**Záverečné ustanovenia**

1. Právne vzťahy medzi zmluvnými stranami bližšie neupravené v tejto zmluve sa riadia príslušnými ustanoveniami Obchodného zákonníka v plnom znení a ostatných platných právnych predpisov SR.

2. Túto zmluvu je možné meniť výlučne písomne, formou dodatku k zmluve, podpísaným obidvomi zmluvnými stranami. Tieto dodatky sa stanú neoddeliteľnou súčasťou tejto zmluvy.

3. Zmluvné strany môžu odstúpiť od zmluvy pred ukončením jej platnosti v prípade podstatného porušenia povinností druhou zmluvnou stranou.

4.Zmluvu je možné vypovedať bez udania dôvodu. Výpovedná lehota je 1 mesiac a začína plynúť prvým dňom mesiaca nasledujúceho po doručení písomnej výpovede.

5. Táto zmluva nadobúda platnosť dňom jej podpísania zmluvnými stranami a účinnosť dňom po dni zverejnenia na webovom sídle objednávateľa.

6. Zmluva je vyhotovená v 2 rovnopisoch, pričom každá zo zmluvných strán obdrží po podpise zmluvy 1 rovnopis.

V .......................... dňa ......................................... V ................. dňa .................................

....................................... .....................................

objednávateľ dodávateľ